UNIVERSITATEA NAȚIONALĂ DE APĂRARE „CAROL l” 


COLOCVIU STRATEGIC 


Nr. 9 


Septembrie 2014 


CENTRUL DE STUDII STRATEGICE DE APĂRARE ŞI SECURITATE 


NECESITATEA ANALIZEI DE INTELLIGENCE 
IN ARHITECTURA DE SECURITATE 
NAŢIONALA 


Alina PÂDUREAN 


Lucrarea de faţă are în vedere modul în 
care activitatea de intelligence este indispensa- 
bilă în realizarea şi menţinerea securităţii 
naţionale. 

Un imbold in alegerea temei a fost insu- 
ficienţa, în România, a unei literaturi în domeniul 
intelligence, în contextul importanţei acestuia şi 
a culturii de securitate din democraţiile cu tra- 
diţie. Pe de altă parte alegerea acestei teme a 
fost motivată de schimbarea mediului de secu- 
ritate al mapamondului, caracterizat prin ame- 
ninţări la adresa statelor-naţiune, într-un climat 
complex, caracterizat de riscuri şi ameninţări 
asimetrice şi transfrontaliere, astfel devenind 
necesară cooperarea implicit la nivel de intelli- 
gence. 

Gradul de noutate al temei este notabil, 
având în vedere faptul că schimbările mediului 
internaţional de securitate au condus la 
preocuparea tot mai accentuată în domeniul 
intelligence-ului. 

Abordarea acestei teme provine, deci, din 
conştientizarea importanţei informaţiilor de inte- 
res naţional în realizarea şi menţinerea secu- 
rităţii naţionale şi în prevenirea riscurilor, ame- 
ninţărilor şi vulnerabilităţilor. 

Ipoteza de la care am pornit cercetarea 
constă în necesitatea unei structuri de analiză 
integrată în procesul activităţii de intelligence, 
prin care să se realizeze o analiză colaborativă, 
între serviciile şi structurile destinate acestui 


domeniu, prin care să asigure şi să apere inte- 
resele naţionale a ţării. 

Obiectivele urmărite în vederea obţinerii 
unui răspuns la această ipoteză se concen- 
trează în jurul stabilirii dacă există o bună rela- 
ţionare între structurile de informaţii şi bene- 
ficiarii de securitate naţională, dacă feedback-ul 
în urma activităţii de informaţii este eficient şi util 
şi dacă este necesară o reorientare a activităţii 
de intelligence. 

Analiza de intelligence poate fi vitală pen- 
tru securitatea naţională şi internaţională iar 
eşecurile unei analize poate fi fatală pentru 
acestea. Precum asociază autorul Stan 
Petrescu! „diada informaţii-securitate” cu relaţia 
dintre „lumină şi umbra”, considerăm că arhitec- 
tura de securitate naţională impune un deziderat 
în activitatea de intelligence, tocmai de aceea 
structurile de informaţii au ca şi domeniu de 
activitate apărarea intereselor de securitate 
naţională. O informaţie de securitate naţională o 
putem defini ca fiind orice informaţie cu privire la 
un eveniment, la un individ sau la o acţiune care 
este în măsură să afecteze statul naţional şi să 
pericliteze siguranţa cetăţenilor lui?. 

Securitatea naţională se poate defini prin 
lipsa amenințărilor şi pericolelor la adresa obiec- 
tivelor şi intereselor statului. 

Conform Strategiei de securitate naţională 
a României, arhitectura securităţii naţionale 
constituie totalitatea mijloacelor, reglementărilor 

şi instituţiilor statului care au rolul de realiza şi 
apăra interesele fundamentale ale statuluii. 
Considerăm că activitatea de intelligence este o 
coordonată primordială în realizarea şi apărarea 
intereselor unei naţiuni. Doctrina naţională a 
informaţiilor pentru securitate prevede 
activitatea de intelligence în realizarea securităţii 
ca fiind „ansamblul acţiunilor şi operaţiunilor 
desfăşurate permanent de către componentele 
sistemului securității naţionale, pentru 
planificarea, căutarea, obţinerea, verificarea, 
prelucrarea analitică a datelor şi informaţiilor cu 
relevanță pentru securitatea natională şi 
informarea factorilor de decizie, investiţii legal cu 
competenţă de realizare a securităţii naţionale 
ori de aplicare a legi” 

Procesul de analiză de intelligence este 
una dintre etapele intelligence-ului, în care sunt 
evaluate informaţiile relevante colectate, sunt 
sesizate tendinţele de manifestare a unor 
ameninţări identificate, sunt schiţate scenarii 
alternative de evoluţie şi sunt indicate variantele 
posibile de acţiune în raport cu scenariile 
prognozate. 

Din perspectiva autoarei Mireille Rădoi, 
analiza reprezintă „cea mai dificilă sarcină a 
procesului de informare”, definind-o ca fiind 
„etapa în fluxul informativ în care informaţia este 
supusă unui examen sistematic, pentru a 
identifica elementele sale semnificative şi pentru 
a trage concluziile potrivite”®. 

Serviciul Român de Informaţii defineşte 
analiza de informaţii ca „proces de filtrare, 
conexare şi interpretare obiectivă a datelor 
culese din surse secrete sau deschise, esenţial 
în orice activitate a Serviciului”. 

In procesul de intelligence, etapa analizei 
constituie un „element sine qua non”? având 
obligativitate în obţinerea unor informaţii de 
securitate naţională obiective şi autentice, pe 
baza cărora destinatarii informaţiilor să adopte 
deciziile corespunzătoare”. 

Etapa analizei este indispensabilă în reali- 
zarea unor soluţii compatibile fenomenului 
analizat deoarece informaţiile colectate devin 
utilizabile doar după sintetizarea şi analizarea 
informaţiilor colectate". 

Profesorul Sherman Kent este de părere 


că „inteligence în prezent nu este doar o 
profesie [...], ci a preluat aspectele unei 
discipline de studiu: a dezvoltat o metodologie 
recunoscută, şi-a creat un limbaj specific, a 
dezvoltat un corp teoretic şi o doctrină, şi-a 
elaborat şi rafinat tehnicile. Acum dispune de un 
larg fundament profesional. Ceea ce îi lipseşte 
însă este literatura de specialitate”. Cauza 
acestui deficit s-ar putea să fie numărul mic de 
cercetători şi autori în domeniu, cel puţin dacă 
ne referim la România, deoarece în ţările 
dezvoltate şi democratice literatura în domeniul 
intelligence-ului este chiar vastă, astfel opinia 
exprimată nu coincide în totalitate cu afirmaţiile 
autorului invocat. Am constatat faptul că în 
literatura de specialitate românească se observă 
o prea mica concentrare pe conceptual de 
„intelligence” şi „informație de securitate 
naţională”. 

Literatura de specialitate din România 
defineşte  intelligence-ul ca fiind „produsul 
rezultat din procesarea informaţiilor referitoare la 
obiecte (fenomene, procese) de interes; set de 
fapte, obţinute prin asocierea informaţiilor cu 
alte elemente cunoscute şi analizate prin prisma 
experienţei, deducție sau concluzie, bazată pe 
analiza unor informaţii; capacitatea de a rezolva 
probleme şi situaţii noi, fundamentată pe expe- 
rienţa acumulată; colectarea şi prelucrarea 
informaţiilor; cunoaştere”!. 

Serviciile de intelligence fac parte din 
politica de securitate, care are rolul de a 
implementa obiectivele şi strategiile naţionale, 
astfel, serviciile de intelligence abordează pro- 
bleme de natură politică, militară, socială, 
economică sau oricare ar putea atinge 
interesele naţionale sau periclita securitatea 
statului. 

Serviciile de informaţii dispun de aparatul 
analitic, prin care evaluează importanţa şi 
impactul informaţiilor colectate de aparatul 
operaţional sau expuse în media, punându-le la 
dispoziţia factorilor de decizie şi autoritate dacă 
acestea au relevanţa şi sunt apreciate ca fiind 
informaţii de securitate naţională. 

George Tenet, fostul director CIA este de 
părere că domeniul se bazează pe secrete, 
variabilele istorice şi atitudinile culturale sunt 

foarte puţin cunoscute. În ceea ce priveşte 
etapa analizei, acesta o cataloghează ca fiind o 
capacitate indispensabilă în activitatea 
informativă’. 

Activitatea de informatii a devenit o preo- 
cupare în rândul omenirii încă de la începutul 
apariției primelor conflicte. Necesitatea informa- 
tiilor a fost înţeleasă odată cu evoluţia societăţii 
umane în numeroase dimensiuni: socială, 
militară, politică, economică. 

Activitatea de informaţii este definită de 
Stan Petrescu ca fiind „un proces sistemic, 
organizat şi continuu, desfăşurat în baza unor 
norme, executat, de principiu, în secret, pentru a 
se procura, prelucra şi difuza informații 
necesare conducerii politico-militare, pentru 
construirea de decizii (directive), a estimărilor de 
avertizare şi a formulării unor ameninţări la 
adresa securităţii nationale”. 

Problematica informaţiilor a fost abordată 
în variate lucrări de istorie, politologie, artă 
militară şi sociologie. Sun Tzu a descris impor- 
tanţa informaţiilor, subliniind că informaţiile şi 
operaţiunile secrete sunt esenţiale în ducerea 
unui război'?. 

Problematica intelligence s-a schimbat şi a 
devenit o preocupare mult mai reliefată odată cu 
declasificarea arhivelor din perioada Războiului 
Rece, atacurile teroriste din 11 septembrie 
2001, misiunile militare din Afganistan şi Irak". 
Schimbările mediului internațional de securitate, 
apariția riscurilor şi amenințărilor asimetrice şi 
rapiditatea extinderii acestora au accentuat şi au 
schimbat abordarea în domeniul securităţii, im- 
plicit pe partea de intelligence. Odată cu aces- 
tea, serviciile de informaţii au în vedere noi 
chestiuni: terorismul, crima organizată, armele 
de distrugere în masă, operaţiunile de menţinere 
a păcii, securitatea frontierelor, securitatea 
economică, securitatea cibernetică, încălcările 
drepturilor omului '€. 

Conceptul actual „intelligence” vizează 
cel puţin trei perspective: proces, organizaţie 
şi produs. 

Intelligence-ul din perspectiva procesului 
reprezintă „ansamblul operaţiilor de culegere, 
filtrare, analiză a datelor şi informaţiilor şi de 
diseminare a produselor de intelligence cu 
valoare acţionabilă pentru a satisface nece- 
sităţile unui consumator specific”, în speţă, 
care are funcţie decizională în domeniul 
securităţii naţionale. 


Ca proces, intelligence-ul presupune o 
serie de etape care se succed într-o succe- 
siune logică: stabilirea necesităţii de informaţii; 
planificarea în funcţie de priorităţi a culegerii 
de informaţii; obţinerea şi colectarea informa- 
ţiilor primare; analiza informaţiilor colectate 
prin metode şi procedee specifice; disemina- 
rea (comunicarea) rezultatelor conform proce- 
durilor proprii, către grupul ţintă. 

Intelligence-ul ca organizaţie reprezintă 
o instituţie publică sau privată legal constituită, 
care utilizează metode, mijloace, proceduri şi 
tehnici specifice activităţii de informaţii, în 
scopul căutării, culegerii, verificării, prelucrării, 
documentării, stocării sau comunicării infor- 
maţiilor de interes beneficiarilor/ utilizatorilor 
abilitaţi sau unor entităţi interesate (instituţii, 
agenţi economici, persoane private), în forme 
şi modalităţi instituite potrivit legii şi normelor 
interne. 

Intelligence-ul ca produs, conform Doc- 
trinei naţionale a informaţiilor pentru secu- 
ritate, este considerat un rezultat al activităţii 
de procesare (producere) a informaţiilor pen- 
tru securitate, obţinut de către structuri ana- 
litice specializate, materializat şi individualizat 
în documente şi forme de evidenţă specifice şi 
destinat factorilor decizionali stabiliţi de lege. 

Perspective noi în intelligence au apărut 
şi datorită fluxului informaţional aflat în 
continuă creştere. 

CONCLUZII: 


e Informaţia este astăzi, unul dintre cei mai puternici vectori de putere, 
făcând parte din arsenalul conflictelor de tip asimetric, de aceea 
deținerea supremaţiei informaţionale stă la baza edificării securităţii. 


e Analiza eficientă a informaţiilor de interes naţional este un resort pen- 


tru deciziile politice în vederea realizării unei arhitecturi sănătoase de 
securitate. Dacă informaţiile sunt analizate pentru a servi decidenților, 
deciziile sunt adoptate pentru a oferi şi formula soluţii care să atragă 
după sine realizarea unei viitoare lumii mai bune, în care să nu mai 
existe perspective ale amenințărilor, cel puţin, celor de natură militară 
şi pe cât posibil a celor de natură nonmilitară care în actualul mediu 
de securitate provoacă cele mai multe daune pentru state, societăţi şi 
nu în ultimul rând indivizi. 

